**Rendszeres gyermekvédelmi kedvezmény**[**\***](https://net.jogtar.hu/jogszabaly?docid=99700031.tv#lbj167id3be1)

**19. §**(1)[**\***](https://net.jogtar.hu/jogszabaly?docid=99700031.tv#lbj168id3be1) A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult

*a)*[***\****](https://net.jogtar.hu/jogszabaly?docid=99700031.tv#lbj169id3be1)a 21/B. §-ban meghatározott ingyenes vagy kedvezményes intézményi gyermekétkeztetésnek és – ha megfelel a 21/C. §-ban foglalt feltételeknek – a szünidei gyermekétkeztetésnek,

*b)*[***\****](https://net.jogtar.hu/jogszabaly?docid=99700031.tv#lbj170id3be1)a 20/A. §-ban meghatározott pénzbeli támogatásnak,

*c)*[***\****](https://net.jogtar.hu/jogszabaly?docid=99700031.tv#lbj171id3be1)az e törvényben és más jogszabályban meghatározott egyéb kedvezményeknek

az igénybevételére.

(1a)[**\***](https://net.jogtar.hu/jogszabaly?docid=99700031.tv#lbj172id3be1) A rendszeres gyermekvédelmi kedvezményre jogosult gyermek után a gyermek családbafogadó gyámjául kirendelt hozzátartozó kiegészítő pénzbeli ellátásra jogosult, ha

*a)*a gyermek tartására köteles, és

*b)*[***\****](https://net.jogtar.hu/jogszabaly?docid=99700031.tv#lbj173id3be1)nyugellátásban, korhatár előtti ellátásban, szolgálati járandóságban, táncművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik.

(2)[**\***](https://net.jogtar.hu/jogszabaly?docid=99700031.tv#lbj174id3be1) A gyámhatóság megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg

*a)*a szociális vetítési alap összegének a 180%-át, ha[**\***](https://net.jogtar.hu/jogszabaly?docid=99700031.tv#lbj175id3be1)

*aa)*a gyermeket egyedülálló szülő vagy más törvényes képviselő gondozza,[**\***](https://net.jogtar.hu/jogszabaly?docid=99700031.tv#lbj176id3be1)

*ab)*a gyermek tartósan beteg, illetve súlyosan fogyatékos, vagy[**\***](https://net.jogtar.hu/jogszabaly?docid=99700031.tv#lbj177id3be1)

*ac)*a nagykorúvá vált gyermek megfelel a 20. § (2) bekezdésében foglalt feltételeknek;[**\***](https://net.jogtar.hu/jogszabaly?docid=99700031.tv#lbj178id3be1)

*b)*[***\****](https://net.jogtar.hu/jogszabaly?docid=99700031.tv#lbj179id3be1)a szociális vetítési alap összegének 165%-át az *a)*pont alá nem tartozó esetben,[**\***](https://net.jogtar.hu/jogszabaly?docid=99700031.tv#lbj180id3be1)

feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.

(3)[**\***](https://net.jogtar.hu/jogszabaly?docid=99700031.tv#lbj181id3be1) Az egy főre jutó jövedelem megállapításánál a 131. § (2) bekezdését kell alkalmazni. Ettől eltérni akkor lehet, ha a jövedelmi viszonyokban igazolható ok miatt tartós romlás vélelmezhető.

(4)[**\***](https://net.jogtar.hu/jogszabaly?docid=99700031.tv#lbj182id3be1) A (2) bekezdésben meghatározott összeg számításánál – a kérelem benyújtásának időpontjában – közös háztartásban élő közeli hozzátartozóként (gondozó családként) kell figyelembe venni az egy lakásban együtt lakó, ott bejelentett lakóhellyel vagy tartózkodási hellyel rendelkező

*a)*szülőt, a szülő házastársát vagy élettársát,

*b)*20 évesnél fiatalabb, önálló keresettel nem rendelkező gyermeket,

*c)*23 évesnél fiatalabb, önálló keresettel nem rendelkező, a nappali oktatás munkarendje szerint tanulmányokat folytató gyermeket,

*d)*25 évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató gyermeket,

*e)*korhatárra való tekintet nélkül a tartósan beteg és a fogyatékos gyermeket,

*f)*[***\****](https://net.jogtar.hu/jogszabaly?docid=99700031.tv#lbj183id3be1)az *a)–e)*pontokba nem tartozó, a Ptk. családjogra irányadó szabályai alapján a szülő vagy házastársa által eltartott rokont.

(5)[**\***](https://net.jogtar.hu/jogszabaly?docid=99700031.tv#lbj184id3be1) A (4) bekezdés alkalmazásában szülő alatt a családbafogadó gyámot kell érteni, ha a családbafogadó gyám a gyámsága alá helyezett gyermek tartására köteles.

(6)[**\***](https://net.jogtar.hu/jogszabaly?docid=99700031.tv#lbj185id3be1) A vagyoni helyzet vizsgálata kiterjed a (4) bekezdésben meghatározott közös háztartásban élő közeli hozzátartozók vagyonára.

(7)[**\***](https://net.jogtar.hu/jogszabaly?docid=99700031.tv#lbj186id3be1) Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban

*a)*[***\****](https://net.jogtar.hu/jogszabaly?docid=99700031.tv#lbj187id3be1)külön-külön számítva a szociális vetítési alap összegének húszszorosát, vagy

*b)*[***\****](https://net.jogtar.hu/jogszabaly?docid=99700031.tv#lbj188id3be1)együtt számítva a szociális vetítési alap összegének hetvenszeresét

meghaladja, azzal, hogy nem minősül vagyonnak az az ingatlan, amelyben a szülő vagy a tartásra köteles más törvényes képviselő életvitelszerűen lakik, az a vagyoni értékű jog, amely az általuk lakott ingatlanon áll fenn, továbbá a mozgáskorlátozottságra vagy tartós betegségre tekintettel fenntartott gépjármű.

(8)[**\***](https://net.jogtar.hu/jogszabaly?docid=99700031.tv#lbj189id3be1) A gyámhatóság a rendszeres gyermekvédelmi kedvezményre való jogosultság megállapítására irányuló kérelmet elutasítja, ha a (4) bekezdésben megjelölt személyek együttesen vagy külön-külön a (7) bekezdésben meghatározott értékű vagyonnal rendelkeznek.

(9)[**\***](https://net.jogtar.hu/jogszabaly?docid=99700031.tv#lbj190id3be1) Nem állapítható meg rendszeres gyermekvédelmi kedvezményre való jogosultság, illetőleg a megállapított jogosultságot meg kell szüntetni, ha a gyermek tartózkodási joga megszűnt vagy tartózkodási jogának gyakorlásával felhagyott.

**20. §**[**\***](https://net.jogtar.hu/jogszabaly?docid=99700031.tv#lbj191id3be1)(1) A feltételek fennállása esetén a gyámhatóság egy év időtartamra, de legfeljebb

*a)*a (2) bekezdés *a)*pontja szerinti esetben a nagykorúvá vált gyermek 23. életévének betöltéséig,

*b)*a (2) bekezdés *b)*pontja szerinti esetben a nagykorúvá vált gyermek 25. életévének betöltéséig

megállapítja a gyermek, nagykorúvá vált gyermek rendszeres gyermekvédelmi kedvezményre való jogosultságát.

(2) Az egyéb jogosultsági feltételek fennállása esetén nagykorúvá válása után is jogosult a gyermek a rendszeres gyermekvédelmi kedvezményre, ha

*a)*nappali oktatás munkarendje szerint tanulmányokat folytat és 23. életévét még nem töltötte be, vagy

*b)*felsőfokú oktatási intézmény nappali tagozatán tanul és a 25. életévét még nem töltötte be,

és a nagykorúvá válását megelőző második hónap első napja, valamint a nagykorúvá válását megelőző nap közötti időszakban legalább egy napig rendszeres gyermekvédelmi kedvezményre volt jogosult.

(3)[**\***](https://net.jogtar.hu/jogszabaly?docid=99700031.tv#lbj192id3be1) A rendszeres gyermekvédelmi kedvezményre való jogosultságot, ideértve a 19. § (1a) bekezdés szerinti kiegészítő pénzbeli ellátásra való jogosultságot is, a gyámhatóság – hivatalból vagy kérelemre – felülvizsgálja, ha a megállapított jogosultság időtartama alatt a jogosultsági feltételekben változás következett be.

(4) A rendszeres gyermekvédelmi kedvezményre való jogosultság

*a)*megszűnik az (1) bekezdésben meghatározott időtartam leteltével,

*b)*megszüntetésre kerül, ha

*ba)*a (3) bekezdés szerinti felülvizsgálat azzal az eredménnyel zárul, hogy a jogosultsági feltételek nem állnak fenn, vagy

*bb)*a gyermek gyermekvédelmi szakellátásba kerül.

**20/A. §**[**\***](https://net.jogtar.hu/jogszabaly?docid=99700031.tv#lbj193id3be1)(1)[**\***](https://net.jogtar.hu/jogszabaly?docid=99700031.tv#lbj194id3be1) A gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága[**\***](https://net.jogtar.hu/jogszabaly?docid=99700031.tv#lbj195id3be1)

*a)*a tárgyév augusztus 1-jén fennáll, a tárgyév augusztus hónapjára tekintettel,

*b)*a tárgyév november 1-jén fennáll, a tárgyév november hónapjára tekintettel

alapösszegű pénzbeli támogatást folyósít, feltéve, hogy a gyermek, fiatal felnőtt az *a)*és *b)*pont szerinti időpontban a gyámhatóság határozata alapján nem minősül a 67/A. §-ban foglaltak szerint hátrányos vagy halmozottan hátrányos helyzetűnek.

**Gyermekétkeztetés**[**\***](https://net.jogtar.hu/jogszabaly?docid=99700031.tv#lbj207id3be1)

**21. §**[**\***](https://net.jogtar.hu/jogszabaly?docid=99700031.tv#lbj208id3be1)(1) Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

*a)*[***\****](https://net.jogtar.hu/jogszabaly?docid=99700031.tv#lbj209id3be1)a bölcsődében, mini bölcsődében,

*b)*az óvodában,

*c)*a nyári napközis otthonban,

*d)*az általános és középiskolai kollégiumban, az itt szervezett externátusi ellátásban,

*e)*az általános iskolai és – ha önkormányzati rendelet kivételével jogszabály másképpen nem rendelkezik – a középfokú iskolai menzai ellátás keretében,

*f)*a fogyatékos gyermekek, tanulók nevelését, oktatását ellátó intézményben és a fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében [az *a)–f)*pontban foglaltak a továbbiakban együtt: intézményi gyermekétkeztetés],

*g)*[***\****](https://net.jogtar.hu/jogszabaly?docid=99700031.tv#lbj210id3be1)a 21/C. §-ban foglaltak szerint a bölcsőde, mini bölcsőde és az óvoda zárva tartása, valamint az iskolában az Nktv. 30. § (1) bekezdése szerinti nyári szünet és az Nktv. 30. § (4) bekezdése szerinti tanítási szünetek időtartama alatt (a továbbiakban együtt: szünidei gyermekétkeztetés).

(2) Az intézményi és a szünidei gyermekétkeztetés biztosítására kötelezett önkormányzat e feladatának ellátásához a közigazgatási területén kívülről érkező gyermek, tanuló lakóhelye szerinti önkormányzattól hozzájárulást kérhet.

**Intézményi gyermekétkeztetés**[**\***](https://net.jogtar.hu/jogszabaly?docid=99700031.tv#lbj211id3be1)

**21/A. §**[**\***](https://net.jogtar.hu/jogszabaly?docid=99700031.tv#lbj212id3be1)(1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben[**\***](https://net.jogtar.hu/jogszabaly?docid=99700031.tv#lbj213id3be1)

*a)*[***\****](https://net.jogtar.hu/jogszabaly?docid=99700031.tv#lbj214id3be1)a bölcsődében, mini bölcsődében bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,

*b)*a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést

kell biztosítani.

(2) Intézményi gyermekétkeztetésben részesülhet az iskolában az a tanuló is, aki a napközit nem veszi igénybe. Az étkezések közül az ebéd külön is igényelhető.

(3) Az (1) bekezdés szerinti gyermekétkeztetést biztosítja

*a)*a települési önkormányzat

*aa)*[***\****](https://net.jogtar.hu/jogszabaly?docid=99700031.tv#lbj215id3be1)az általa fenntartott bölcsődében, mini bölcsődében és óvodában, továbbá

*ab)*[***\****](https://net.jogtar.hu/jogszabaly?docid=99700031.tv#lbj216id3be1)a közigazgatási területén a tankerületi központ, illetve a szakképzési centrum (e § alkalmazásában a továbbiakban együtt: köznevelési fenntartó) részeként működő nevelési-oktatási intézményben, illetve szakképző intézményben,

*b)*az egyházi és a nem állami fenntartó az általa fenntartott nem bentlakásos intézményben,

*c)*a fenntartó az egyéb állami fenntartású nem bentlakásos intézményben.

(4) A bentlakásos intézményben az intézményi gyermekétkeztetés keretében biztosítani kell

*a)*az óvodai nevelési napokon és az iskolai tanítási napokon a reggeli és vacsora főétkezést, és

*b)*az óvodai nevelési napokon és az iskolai tanítási napokon kívül a reggeli, ebéd és vacsora főétkezéseket, valamint a tízórai és uzsonna kisétkezéseket.

(5) A (4) bekezdés szerinti gyermekétkeztetést biztosítja

*a)*a szakosított szociális ellátást nyújtó és gyermekvédelmi szakellátást nyújtó intézmény az intézményben elhelyezett gyermekek részére,

*b)*a települési önkormányzat a közigazgatási területén a köznevelési fenntartó által fenntartott kollégiumban elhelyezett gyermekek részére,

*c)*az elhelyezést nyújtó intézmény fenntartója a *b)*pont alá nem tartozó bentlakásos nevelési-oktatási intézményben elhelyezett gyermekek részére.

(6)[**\***](https://net.jogtar.hu/jogszabaly?docid=99700031.tv#lbj217id3be1) A főváros közigazgatási területén a köznevelési fenntartó által fenntartott nevelési-oktatási intézményben, illetve szakképző intézményben – a fővárosi önkormányzat saját tulajdonában álló ingatlanban működő nevelési-oktatási intézmények kivételével – az (1) és a (4) bekezdés szerinti gyermekétkeztetést a kerületi önkormányzat biztosítja. A fővárosi önkormányzat köteles biztosítani az (1) és a (4) bekezdés szerinti gyermekétkeztetést azon nevelési-oktatási intézményben, amely saját tulajdonában álló ingatlanban működik.

(7)[**\***](https://net.jogtar.hu/jogszabaly?docid=99700031.tv#lbj218id3be1) A tantermen kívüli, digitális munkarendben megszervezett nevelés-oktatás, óvoda esetében a nevelési évben munkanapra az Nkt. 30. § (5) bekezdése alapján elrendelt rendkívüli szünet, valamint bölcsőde és mini bölcsőde esetében a nevelési évben munkanapra elrendelt rendkívüli zárvatartás időtartama alatt, kivéve ha az adott időtartamban a 21/C. §-ban foglaltak szerint szünidei gyermekétkeztetést kell biztosítani, az intézményi gyermekétkeztetést a szülő, más törvényes képviselő kérelmére – elvitel vagy kiszállítás formájában – az (1)–(6) bekezdés szerint kell biztosítani.

(8)[**\***](https://net.jogtar.hu/jogszabaly?docid=99700031.tv#lbj219id3be1) Ha a gyermek, tanuló a lakóhelyétől, tartózkodási helyétől eltérő településen jár bölcsődébe, mini bölcsődébe, köznevelési vagy szakképző intézménybe, és a szülő, más törvényes képviselő a gyermek számára az intézményi gyermekétkeztetést igényli, akkor azt a (7) bekezdés szerinti időtartam alatt a feladatellátásra kötelezett szerv helyett a gyermek, tanuló lakóhelye, tartózkodási helye szerinti települési önkormányzat biztosíthatja.

**Ingyenes és kedvezményes intézményi gyermekétkeztetés**[**\***](https://net.jogtar.hu/jogszabaly?docid=99700031.tv#lbj220id3be1)

**21/B. §**[**\***](https://net.jogtar.hu/jogszabaly?docid=99700031.tv#lbj221id3be1)(1) Az intézményi gyermekétkeztetést ingyenesen kell biztosítani[**\***](https://net.jogtar.hu/jogszabaly?docid=99700031.tv#lbj222id3be1)

*a)*[***\****](https://net.jogtar.hu/jogszabaly?docid=99700031.tv#lbj223id3be1)a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

*aa)*rendszeres gyermekvédelmi kedvezményben részesül,

*ab)*tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)*olyan családban él, amelyben három vagy több gyermeket nevelnek,

*ad)*[***\****](https://net.jogtar.hu/jogszabaly?docid=99700031.tv#lbj224id3be1)olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval és társadalombiztosítási járulékkal csökkentett összegének 130%-át vagy

*ae)*nevelésbe vették;

*b)*az 1–8. évfolyamon nappali rendszerű iskolai oktatásban részt vevő tanuló számára, ha

*ba)*rendszeres gyermekvédelmi kedvezményben részesül, vagy

*bb)*nevelésbe vették;

*c)*azon *a)*és *b)*pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;

*d)*az 1–8. évfolyamon felül nappali rendszerű iskolai oktatásban részt vevő tanuló számára, ha

*da)*nevelésbe vették, vagy

*db)*utógondozói ellátásban részesül.

(2) Az intézményi gyermekétkeztetést az intézményi térítési díj 50%-os normatív kedvezményével kell biztosítani

*a)*az 1–8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

*b)*az 1–8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés *b)*pont *ba)*alpontja alapján a tanuló nem részesül ingyenes intézményi gyermekétkeztetésben;

*c)*az (1) bekezdés *a), b)*és *d)*pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.

(3) Az (1) bekezdés *a)*pont *ac)*alpontja és (2) bekezdés *b)*pontja szerinti ingyenes vagy kedvezményes intézményi gyermekétkeztetés biztosításához közös háztartásban élőként kell figyelembe venni

*a)*a tizennyolc éven aluli,

*b)*[***\****](https://net.jogtar.hu/jogszabaly?docid=99700031.tv#lbj225id3be1)a huszonöt évesnél fiatalabb, köznevelési intézményben vagy szakképző intézményben nappali rendszerű iskolai oktatásban részt vevő, a nappali oktatás munkarendje szerint szervezett felnőttoktatásban, illetve szakképzésben részt vevő vagy felsőoktatási intézményben nappali képzésben tanuló, és

*c)*életkortól függetlenül a tartósan beteg vagy súlyos fogyatékos

gyermeket, kivéve a nevelőszülőnél ideiglenes hatállyal elhelyezett gyermeket, valamint a nevelőszülőnél elhelyezett nevelésbe vett gyermeket és utógondozói ellátásban részesülő fiatal felnőttet.

(4) Az (1) bekezdés *a)*pont *ad)*alpontjában meghatározott összeg számításánál – a kérelem benyújtásának időpontjában – közös háztartásban élő családtagként kell figyelembe venni az egy lakásban együtt lakó, ott bejelentett lakóhellyel vagy tartózkodási hellyel rendelkező

*a)*szülőt, a szülő házastársát vagy élettársát,

*b)*a (3) bekezdés szerinti gyermeket,

*c)*az *a)*és *b)*pontba nem tartozó, a Ptk. családjogra irányadó szabályai alapján a szülő vagy házastársa által eltartott rokont.

(5) A családbafogadó gyám a saját és a gyámsága alatt álló gyermek tekintetében is kérheti az ingyenes vagy kedvezményes intézményi gyermekétkeztetésre való jogosultság megállapítását, ha az (1) vagy (2) bekezdésben meghatározott feltételek valamelyik gyermek tekintetében fennállnak. Az (1) bekezdés *a)*pont *ac)*alpontja és a (2) bekezdés *b)*pontja szerinti esetben a családbafogadó gyám saját gyermekeinek és a gyámsága alatt álló gyermekeknek a számát össze kell adni. A (4) bekezdés alkalmazásában szülő alatt a családbafogadó gyámot is érteni kell.

(6) Az ingyenes vagy kedvezményes intézményi gyermekétkeztetés gyermekenként csak egy jogcímen vehető igénybe.

(7)[**\***](https://net.jogtar.hu/jogszabaly?docid=99700031.tv#lbj226id3be1) Ha a szakképzési munkaszerződés alapján duális képzőhelyen folytatott szakirányú oktatásban részt vevő személy már jogosult ingyenes vagy kedvezményes étkeztetésre, ugyanazon étkeztetés tekintetében az (1) és (2) bekezdés szerinti ingyenes és kedvezményes intézményi gyermekétkeztetést nem veheti igénybe.

(8) A nevelőszülőnél, gyermekotthonban vagy más bentlakásos intézményben ideiglenes hatállyal elhelyezett gyermek és a tanulói jogviszonyban nem álló, illetve nem nappali rendszerű iskolai oktatásban részt vevő utógondozói ellátásban részesülő fiatal felnőtt nem jogosult ingyenes és kedvezményes intézményi gyermekétkeztetésre.

(9) Az ingyenes és kedvezményes intézményi gyermekétkeztetést a tanuló után a nappali rendszerű oktatásban való részvétele befejezéséig kell biztosítani.

**Szünidei gyermekétkeztetés**[**\***](https://net.jogtar.hu/jogszabaly?docid=99700031.tv#lbj227id3be1)

**21/C. §**[**\***](https://net.jogtar.hu/jogszabaly?docid=99700031.tv#lbj228id3be1)(1) A települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést[**\***](https://net.jogtar.hu/jogszabaly?docid=99700031.tv#lbj229id3be1)

*a)*a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és

*b)*az *a)*pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

(2) A települési önkormányzat a szünidei gyermekétkeztetést az (1) bekezdés *a)*pontja szerinti esetben

*a)*[***\****](https://net.jogtar.hu/jogszabaly?docid=99700031.tv#lbj230id3be1)a bölcsődében, mini bölcsődében bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,

*b)*az *a)*pont alá nem tartozó gyermekek számára

*ba)*a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon,

*bb)*az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon

köteles megszervezni, és ennek keretén belül a szülő, törvényes képviselő kérelmének megfelelő időtartamban az adott gyermek részére biztosítani.